
R E F E R A T  DE  A P R O B A R E
privind  transmiterea în folosință gratuită Clubului Sportiv Municipal ”AURUL” Brad a unui imobil – ”teren împrejmuit”, având destinația
 de ”Complex Sportiv Aurul Brad”, proprietatea
 publică a Municipiului Brad




	În conformitate cu prevederile Legii nr. 69/2000 a educației fizice și sportului, cu modificările şi completările ulterioare, ale Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor <LLNK 12000    69 10 201   0 47>Legii educaţiei fizice şi sportului nr. 69/2000, cu modificările şi completările ulterioare, ale Hotărârii Guvernului nr. 25/2022 privind organizarea şi funcţionarea Ministerului Sportului, ale Ordonanței Guvernului nr. 26/2000, cu privire la asociații și fundații, cu modificările și completările ulterioare, precum și ale Ordinului Ministrului Justiției nr. 954/B/C/2000 pentru aprobarea Regulamentului privind organizarea Registrului asociaţiilor şi fundaţiilor, Registrului federaţiilor şi Registrului naţional al persoanelor juridice fără scop patrimonial, actualizat, pentru obținerea Certificatului de Identitate Sportivă, sunt necesare o serie de acte, printre care și dovada sediului, respectiv contractul de comodat (folosință gratuită).
	Astfel, ținând cont de prevederile legale invocate, de prevederile Hotărârii Consiliului Local privind înființarea Clubului Sportiv Municipal ”Aurul” Brad și de faptul că pentru a putea funcționa, acest Club are obligația obținerii Certificatului de Identitate Sportivă, am inițiat prezentul proiect de hotărâre prin care am propus transmiterea în folosință gratuită Clubului Sportiv Municipal ”AURUL” Brad a unui imobil – ”teren împrejmuit”, având destinația de ”Complex Sportiv Aurul Brad” proprietatea publică a Municipiului Brad, situat în municipiul Brad, strada Morii, FN, județul Hunedoara.
Imobilul – ”teren împrejmuit”, are suprafața tabulară de 29.831 mp. și este identificat prin C.F.  nr. 68172 Brad, număr topografic 68172, având categoria de folosință ”curți, construcții” și destinația de ”Club Sportiv Aurul Brad”.
Valoarea de inventar a bunului imobil este de 1.463.884 lei.
	În această Bază Sportivă se regăsesc următoarele construcții:
  - nr. cad. 68172 - C1 – construcții administrative și social-culturale (birouri și vestiare)   Sc = 288 mp.;
- nr. cad. 68172 - C2 – construcții anexă (grup sanitar) Sc = 9 mp.;
- nr. cad. 68172 - C3 – construcții anexă (casă bilete) Sc = 7 mp.;
- nr. cad. 68172 - C4 – construcții anexă (casă bilete) Sc = 7 mp.;
- nr. cad. 68172 - C5 – construcții anexă (tribună) Sc = 48 mp.;
- nr. cad. 68172 - C6 – construcții anexă (tribună) Sc = 105 mp.;
- nr. cad. 68172 - C7 – construcții anexă (tabelă de marcaj) Sc = 8 mp.;
- nr. cad. 68172 - C8 – construcții anexă (tribună) Sc = 125 mp.;
- nr. cad. 68172 - C9 – construcții anexă (tribună) Sc = 88 mp.;
- nr. cad. 68172 - C10 – construcții anexă (tribună) Sc = 203 mp.;
- nr. cad. 68172 - C11 – construcții anexă (tribună) Sc = 93 mp.;
- nr. cad. 68172 - C12 – construcții anexă (tribună) Sc = 23 mp.;
- nr. cad. 68172 - C13 – construcții anexă (tribună) Sc = 111 mp.;
- nr. cad. 68172 - C14 – construcții administrative și social-culturale (teren zgură tenis de câmp) Sc = 600 mp.;
- nr. cad. 68172 - C15 – construcții administrative și social-culturale (teren iarbă-fotbal) Sc = 7.272 mp.;
- nr. cad. 68172 – C16 – construcții anexă (tribună) Sc = 59 mp.;
- nr. cad. 68172 – C17 – construcții industriale și edilitare (stație pompe) Sc = 41 mp.;
- nr. cad. 68172 – C18 – construcții anexă Sc = 98 mp.;
- nr. cad. 68172 – C19 – construcții anexă Sc = 164 mp.	
Acest imobil va fi folosit în scopul stabilirii sediului Clubului, desfășurării antrenamentelor și a meciurilor din Campionatul Național Liga a 3-a, precum și pentru antrenamentele și meciurile grupelor de copii, juniori și seniori.
	Precizez că beneficiarul dreptului de folosință gratuită va suporta cheltuielile cu utilitățile, exercitând posesia și folosința asupra bunului imobil, în condițiile legii.
	Transmiterea în folosință gratuită se va face în baza unui contract încheiat între părți, cu o perioadă de valabilitate de 5 (cinci) ani, cu posibilitate de prelungire, prin acordul părților, prin act adițional.
Predarea bunului imobil se va face în termen de 30 zile de la data adoptării Hotărârii Consiliului Local în baza unui proces-verbal de predare-primire. 
Beneficiarul nu are dreptul să schimbe destinația bunului primit în tot sau în parte, acest fapt atrăgând încetarea folosinței și revenirea de drept a acestuia în proprietatea publică a Municipiului Brad.
După preluarea imobilului, se va proceda la înscrierea în cartea funciară a dreptului de folosință gratuită în favoarea Clubului Sportiv Municipal ”AURUL” Brad.
Am propus, de asemenea, împuternicirea Primarului Municipiului Brad să semneze contractul de dare în folosință gratuită.
În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 121, art. 136 alin. 4 din Constituţia României, republicată, ale art.108 lit. d, art. 129 alin. 2 lit. c, alin. 6 lit. b, art. 288 alin. 3, art. 297 alin.1 lit. a și art. 349 - 353 din O.U.G. nr. 57/2019 privind Codul administrativ, cu modificările şi completările ulterioare, ale art. 551, art. 861 și următoarele, art. 874 alin. 1, art. 2144 și următoarele din Legea nr. 287/2009 privind Codul Civil, republicată, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

